Lajos Zilahy
Lajoš Zilahi (; Nađsalonta, Transilvanija , 27. mart 1891 — Novi Sad, 1. decembar 1974) bio je mađarski pisac i dramaturg. Jedan je od vodećih, ako ne i najčitaniji prozni mađarski autor dvadesetog veka.

Život 
Rođen je u Salonti, Transilvanija, tada deo Kraljevine Mađarske. Studirao je pravo na Univerzitetu u Budimpešti pre nego što je poslat na Istočni front tokom Prvog svetskog rata, gde je bio ranjen. O svojim iskustvima sa ratišta potresno svedoči u romanu „Zarobljenici“ (). Njegovo najpoznatije delo je „Ararat“, deo trilogije, a najpotresnije „Samrtno proleće“. 
Njegovim delima provejava duh aristokratske Mađarske, odnosno Austrougarske, a izuzetno živim opisima uspeva da gane čitaoca.

On je takođe bio aktivan i na filmu. Njegov roman iz 1928. Nešto pluta na vodi ekranizovan je dva puta. Njegova predstava General snimljena je kao film pod nazivom Vrli sin 1930. i kao Pobunjenik 1931.

Nekoliko njegovih romana je prevedeno na bugarski, hrvatski, danski, holandski, češki, engleski, estonski, finski, francuski, nemački, italijanski, japanski, poljski, rumunski, srpski, slovački, španski, švedski i turski. Edicija njegovih kratkih priča dostupna je na španskom, neke od njegovih pripovedaka prevedene su na bugarski, hrvatski, engleski, estonski, francuski, nemački, italijanski, poljski, portugalski, slovački, španski i švedski, a neki od njegovih pesama na nemački.

Lajoš Zilahi je sahranjen na budimpeštanskom groblju Kerpeši.

Izabrani romani 
 Kad duša zamire (1900)
 Zarobljenici (1926)
 Voda nešto nosi (1928)
 Dva zatvorenika (1931)
 Dezerter (1932)
 Osveta oružja (1936)
 Ararat (1947)
 Besan anđeo (1953)
 Purpurni vek (1965)

Reference

Spoljašnje veze 

Mađarski pisci